**POROČILO O IZMENJAVI – BRNO (spomladanski semester 2020/2021)**

* **Kako ste bili zadovoljni z izmenjavo in zakaj?**

Z izmenjavo sem bil zelo zadovoljen, čeprav je nanjo imel velik vpliv COVID-19. Celotno izmenjavo sem opravil prek spleta, ampak sem vseeno živel v Brnu. Pouk prek spleta mi je omogočal več prostega časa in druženja, saj se mi ni bilo treba ukvarjati s prevozom na faks in nazaj. Je pa na začetku to imelo velik vpliv na spoznavanje družbe. Bilo je veliko težje najti družbo zaradi COVID-a in mojega življenja v stanovanju. Priporočam v nadaljnje, da se glede druženja veliko bolj splača bivanje v študentskih domovih.

* **Ste imeli redna predavanja v angleščini ali samo občasne konzultacije?**

Vsa predavanja so bila v angleščini. Znanje v angleščini je bilo odvisno od različnih profesorjev, vendar je bilo pri vseh razumljivo. Profesorji tudi nudijo konzultacije.

* **Kako bi ocenili kakovost študija? Kakšni so bili profesorji? Bi kateri predmet/profesorja posebej pohvalili/skritizirali?**

Kakovost študija je dobra, vendar vseeno poenostavljena, ker angleščina ni naš materni jezik. Tudi tukaj želijo profesorji narediti pouk čim bolj interaktiven, spodbujajo študente k sodelovanju. Profesorji so seveda odvisni od predmetov, ki si jih boste izbrali. V mojem primeru so bili vsi profesorji zelo prijazni in so se skušali prilagoditi študentu. Velikokrat smo imeli fleksibilne roke za oddajo nalog in profesorji so bili pripravljeni nuditi dodatne razlage.

* **Kakšni so življenjski stroški v primerjavi s temi v Sloveniji? Koliko je treba imeti za namestitev?**

Namestitev v študentu je najcenejša. Mislim, da se giblje nekje od 130 do 170 evrov, odvisno od tega, ali želiš biti sam v sobi ali s cimrom. Jaz sem bil v stanovanju, za katero sem plačeval 175 evrov in imel dva cimra v drugih sobah, torej vseeno skupno kuhinjo in kopalnico. Moje stanovanje je bilo kar podpovprečno. Za nekoliko boljše stanovanje in bližje centra mislim, da je okoli 200 evrov primerna cena, mogoče kaj več glede na vaše želje.

* **Je ustanova velika? Sprejme veliko tujih študentov?**

Ustanovo sem zaradi covida obiskal le enkrat. Je pa druga največja univerza na Češkem in ima zelo veliko študentov.

* **Kakšne so možnosti za druženje z domačimi in tujimi študenti?**

Največ sem imel možnosti druženja s drugimi erasmus študenti, ki so vsi pripravljeni na druženje in spoznavanje novih ljudi. Z njimi se da hitro navezati stik. V študentih že prve dni, iz stanovanja sem potreboval kakšen teden več, da sem se povezal. Stik s češkimi študenti sem imel le prek “erasmus buddy”, kjer sem spoznal le eno študentko, tako da je večino druženja bilo prek drugih erasmus študentov.

* **Kakšno je mesto?**

Mesto je podobno ostalim mestom osrednje Evrope. Stil je zelo podoben Ljubljani. Center lahko prehodiš v enem dnevu in vidiš vse glavne značilnosti. Je pa zaradi tega veliko stvari hitro dostopnih. Študentski domovi so izven centra mesta, približno 20 min z javnim prevozom.

* **Kako je bilo poskrbljeno za obšolske dejavnosti?**

Nisem občutil obšolskih dejavnosti, saj je še zmeraj bilo veliko takih aktivnosti prepovedanih zaradi covida.

* **Kaj priporočate študentom, ki nameravajo iti na študij tja?**

Priporačam, da se odločite za študentske domove. Brno je primerna izmenjava, če želite občutiti študentsko življenje z drugimi eramsus študenti. Študij ni prezahteven. Brno je tudi dobra izhodiščna točka za raziskovanje osrednje evrope in kakšen izlet z letalom prek Dunaja, saj je zelo blizu. Priporočam tudi nakup študentske kartice ISIC, ker omogoča okoli 75-odstotni popust na vlake in buse.

* **Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?**

Sem na voljo za vsa vprašanja: gasper.serbinek@gmail.com